Subject: IP8396 elektriprojekti kooskõlastus Tapa kaitseväelinnakus
From: Hövel, Jalmar <[email-masked]>
To: "RKIK Info" <[email-masked]>
Date: Sun, 8 Mar 2026 13:17:59 +0000

Tere

Leonhard Weiss OÜ koostab Elektrilevi OÜ tellimusel elektriprojekti.

Kirjutan seoses elektriprojektiga IP8396 „AJ Lõpu rekonstrueerimine, Tapa vald, Lääne-Viru maakond“.

Projekti käigus on planeeritud asendada Rohula alajaam uue komplektalajaamaga. Uus alajaam paigaldatakse olemasoleva alajaama kõrvale.

Tapa kaitseväe linnaku liitumine on kavandatud uue alajaama madalpingejaotlasse ning tarbijakaablite ühendamiseks paigaldatakse alajaama kõrvale eraldi jaotuskilp. Palume täpsustada, millised tarbijakaablid tuleb taastada kuna hetkel ei olnud arusaadav millised neist on kasutusel.

Kahe alajaama vahele paigaldatakse Kaitseväe kinnistutele keskpinge maakaabel. Kõik olulised ristumised, nagu teed ja aiad, rajatakse kinnise meetodiga ehk horisontaalpuurimise teel.

Seoses maakaabelliini paigaldamisega on vajalik hiljem sõlmida ka kasutusõiguse ala leping tehnovõrgu

talumiseks kaitsevööndi ulatuses. Maakaabelliini maa-ala kaitsevöönd on piki kaabelliini kulgev ala, mis ulatub kaablist 

mõlemale poole 1 meetri kaugusele. 

Kui Teil on projektlahenduse kohta küsimusi või ettepanekuid, siis palun anda neist teada.

Tööde täpsemaks kirjeldamiseks lisasin asendiplaanid manusena ja palun need kooskõlastada

Kooskõlastamiseks piisab lihtvastusest sellele kirjale.

Lugupidamisega

LEONHARD WEISS OÜ

Elektriteenuste divisjon

Jalmar Hövel

Projekteerija

Mob +372 53051974

[email-masked]

http://www.leonhard-weiss.ee

LEONHARD WEISS grupi ettevõte

Meie juriidiliste teadetega tutvumiseks külastage meie kodulehte.